Отбелязва с безпокойство относително скромното участие на определени държави-членки в РП7, което не допринася за териториалното сближаване и балансираното развитие в Европа; застъпва становище, че по-доброто координиране, съгласуваност и взаимодействие на РП7 със структурните и кохезионните фондове, както и по-доброто използване на програмата „Хора“ би могло да улесни участието на недостатъчно добре представените държави-членки; счита, че чрез използването на структурните фондове за укрепване на инфраструктурата за научноизследователска дейност и увеличаването на изграждането на капацитет за научни изследвания и иновации ще се даде възможност на всички държави-членки да реализират високо равнище на постижения (път към високи постижения); поради това приветства създаването на експертната група по синергиите (SEG), установена, за да открива синергии между РП7, структурните фондове и Рамковата програма за конкурентоспособност и иновации; подчертава, обаче, абсолютната необходимост от разграничаване между критерии за РП7 и структурните фондове, тъй като принципът за високи научни постижения (под единното управление и координиране от страна на Комисията) следва да надделява, когато се разпределя финансирането по РП7, с цел да се гарантира максимална добавена стойност за научните изследвания, развойната дейност и иновациите в Европа; отбелязва със задоволство, че в рамките на кохезионните фондове за периода 2007-2013 г. за подпомагане на иновациите са отделени 86 милиарда евро (25% от цялата сума), от които за базови изследвания и технологично развитие са разпределени 50 милиарда евро, което е равно на целия бюджет на РП7; подчертава значението на териториалното измерение на научните изследвания, развойната дейност и иновациите, което отчита специфичните нужди и капацитет на териториите при изготвяне на политиките („интелигентно специализиране“); следователно счита, че участието на регионалните и местните органи има ключово значение за увеличаване на капацитета за научноизследователска дейност и иновациите в съответния регион; препоръчва неусвоените в момента средства да останат в бюджета на ЕС до края н а 2013 г., а предвидените за периода 2014-2020 г. да бъдат още по-силно ориентирани към иновации, наука и научни изследвания от гледна точка както на човешките ресурси, така и на развитието и инфраструктурата;
Notes with concern the relatively modest participation of certain Member States in FP7, which does not contribute to the territorial cohesion and a balanced development in Europe; is of the opinion that a better coordination, coherence and synergy between FP7 and the Structural and Cohesion Funds, as well as a better use of the People programme, could improve the participation of under-represented Member States; believes that by using the Structural Funds to strengthen research infrastructure and foster capacity building in research and innovation, all Member States can be enabled to reach a higher level of excellence (stairway to excellence); welcomes therefore the setting up of the Synergies Expert Group (SEG), set up to find synergies between FP7, the Structural Funds and the CIP; stresses, however, the absolute need to distinguish between criteria for FP7 and Structural Funds, as the principle of excellence (under the sole management and coordination by the Commission) should prevail when allocating FP7 funding in order to ensure maximum added value to RDI in Europe; points out with satisfaction that for the period 2007-2013 within the Cohesion Funds EUR 86 billion is allocated in support for innovation (25% of the total amount), of which the allocation for core research and technological development amounts to EUR 50 billion, equal to the total budget of FP7; stresses the importance of the territorial dimension of R&D, taking the specific needs and capabilities of the territories into account when devising policies (‘smart specialisation’); therefore, sees the involvement of regional and local authorities as crucial in enhancing the research and innovation capacity of their region; recommends that the present unspent funds remaining in the EU budget up until the end of 2013 and those programmed for the period 2014-2020 be even more strongly orientated towards innovation, science and research, both in terms of human resources, development and infrastructure;